**- ร่าง -**

 

**แผนปฏิบัติการดิจิทัล สถาบันวิจัยและพัฒนาชายแดนภาคใต้**

**มหาวิทยาลัยราชภัฏยะลา พ.ศ. 2563 – 2567**

**บทนำ**

ตามที่มหาวิทยาลัยราชภัฏยะลา จัดทำแผนปฏิบัติการดิจิทัลระยะ 5 ปี มหาวิทยาลัยราชภัฏยะลา ปีงบประมาณ พ.ศ. 2563 – 2567 เพื่อส่งเสริมสนับสนุนและขับเคลื่อนมหาวิทยาลัยราชภัฏยะลา ให้สามารถบริหารจัดการตามวิสัยทัศน์ ภารกิจที่ได้กำหนดไว้ได้อย่างต่อเนื่องตามเทคโนโลยีที่เปลี่ยนแปลงไป เพื่อให้มหาวิทยาลัยมีระบบดิจิทัลที่เหมาะสม มีประสิทธิภาพในการให้บริการแก่นักศึกษา คณาจารย์และบุคลากรของมหาวิทยาลัย โดยผู้ใช้บริการสามารถเข้าถึงได้ในทุกพื้นที่ของมหาวิทยาลัย มีความปลอดภัย ทันสมัย มีประสิทธิภาพและประสิทธิผล ในการจัดทำแผนปฏิบัติการดิจิทัลระยะ 5 ปี มหาวิทยาลัยราชภัฏยะลา พ.ศ. 2563 – 2567 มหาวิทยาลัยได้มุ่งเน้นการจัดทำแผนพัฒนาที่สอดคล้องและตอบสนองต่อแผนพัฒนาดิจิทัลเพื่อเศรษฐกิจและสังคม และ (ร่าง)แผนพัฒนารัฐบาลดิจิทัล ระยะ 3 ปี พ.ศ. 2563 – 2565 รวมถึงยังมีเป้าหมายของแผนสอดคล้องกับแผนยุทธศาสตร์ มหาวิทยาลัยราชภัฏยะลา 20 ปี (พ.ศ. 2561-2580) ในยุทธศาสตร์ด้านการบริหารจัดการให้มีประสิทธิภาพโดยใช้ดิจิทัลเป็นเครื่องมือ เพื่อให้มหาวิทยาลัยก้าวไปสู่วิสัยทัศน์ที่ตั้งไว้ ได้แก่ การเป็นมหาวิทยาลัยดิจิทัลเพื่อคลังปัญญาแห่งชายแดนใต้รวมถึงการกำหนดทิศทางการพัฒนามหาวิทยาลัยให้ไปสู่ความเป็น SMART University แผนปฏิบัติการดิจิทัล ฉบับนี้ มีเนื้อหาสาระที่ประกอบด้วย วิสัยทัศน์ พันธกิจ วัตถุประสงค์ ยุทธศาสตร์ และแผนงาน โดยมีโครงสร้างของแผนยุทธศาสตร์ ดังนี้

1. ผลการวิเคราะห์จุดแข็ง จุดอ่อน โอกาส และภัยคุกคาม (SWOT Analysis) การพัฒนาดิจิทัลของสถาบันวิจัยที่จะนำไปสู่การกำหนดวิสัยทัศน์ พันธกิจ วัตถุประสงค์ และประเด็นยุทธศาสตร์

2. วิสัยทัศน์ พันธกิจ วัตถุประสงค์ เป้าหมายของแผนยุทธศาสตร์ ซึ่งเกิดจากการวิเคราะห์ SWOT พร้อมทั้งแผนงาน และกิจกรรมรองรับยุทธศาสตร์

3. การกำหนดแผนงาน/โครงการที่ต้องดำเนินการ

4. การบริหารจัดการและการติดตามประเมินผลการพัฒนา

**วิสัยทัศน์ดิจิทัล**

สถาบันวิจัยและพัฒนาชายแดนภาคใต้ดิจิทัลเพื่อคลังปัญญาแห่งชายแดนใต้

**พันธกิจดิจิทัล**

นำเทคโนโลยีดิจิทัลสนับสนุนงานวิจัย งานบริการวิชาการ และสร้างคลังความรู้ที่มีคุณภาพใน

ระดับสากล เพื่อพัฒนาชุมชุนและท้องถิ่นชายแดนใต้

**วัตถุประสงค์ดิจิทัล**

1. เพื่อพัฒนาระบบคลังความรู้ที่เข้าถึงได้จริง สามารถถ่ายทอดองค์ความรู้ชายแดนใต้สู่ระดับสากล

2. เพื่อพัฒนาระบบสารสนเทศบริหารจัดการของมหาวิทยาลัยที่ประสิทธิภาพ

3. เพื่อพัฒนามาตรฐานข้อมูลและการแลกเปลี่ยนข้อมูล สนับสนุนการบูรณาการข้อมูลของ

มหาวิทยาลัย

**ยุทธศาสตร์การพัฒนาดิจิทัลของสถาบันวิจัย** คือ

ยุทธศาสตร์ที่ 1 การพัฒนาและใช้เทคโนโลยีดิจิทัล เพื่อส่งเสริมศักยภาพภาพและขีดความสามารถใน

การวิจัย บริการวิชาการ และคลังความรู้ของมหาวิทยาลัย

กลยุทธ์ที่ 1.1 นำเทคโนโลยีดิจิทัลมาใช้เป็นเครื่องมือสนับสนุนระบบและกลไกบริหารการวิจัย

 แนวทาง

 1.1.1 ใช้เทคโนโลยีดิจิทัลพัฒนาระบบฐานข้อมูลผลงานวิจัยและระบบสารสนเทศด้านการ

วิจัยในรูปแบบต่าง ๆ ให้เป็นปัจจุบันและตอบสนองต่อความต้องการของผู้ใช้ได้อย่างมี

ประสิทธิภาพ

1.1.2 ใช้เทคโนโลยีดิจิทัลในการเชื่อมโยงข้อมูลกับหน่วยงานภายในและภายนอกที่เกี่ยวข้อง

ให้สามารถดำเนินการวิจัย เผยแพร่ผลงานการวิจัย ตลอดจนการนำผลงานวิจัยไปใช้

ประโยชน์ได้มีประสิทธิภาพสูงขึ้น

กลยุทธ์ที่ 1.2 นำเทคโนโลยีดิจิทัลมาสนับสนุนการพัฒนาเทคโนโลยีนวัตกรรม ถ่ายทอด และบริการ

 วิชาการ

 แนวทาง

1.2.1 พัฒนาเทคโนโลยีดิจิทัล และประยุกต์ใช้เทคโนโลยีดิจิทัลรูปแบบต่าง ๆ เพื่อสนับสนุน

การเป็นแหล่งบริการวิชาการที่มีประสิทธิผลชัดเจนยิ่งขึ้น

1.2.2 ส่งเสริมการนำเทคโนโลยีดิจิทัลเพื่อเผยแพร่การบริการวิชาการ โดยอาศัยกระบวนการ

มีส่วนร่วมของหน่วยงานภายในและหน่วยงานภายนอก ทั้งในประเทศและต่างประเทศ

 กลยุทธ์ที่ 1.3 นำเทคโนโลยีดิจิทัลมาใช้เป็นเครื่องมือสนับสนุนระบบคลังความรู้ของมหาวิทยาลัย

 แนวทาง

 1.3.1 พัฒนาคลังข้อมูล (Data Warehouse) ให้สมบูรณ์ ตอบสนองความต้องการของทุก

หน่วยงานภายในมหาวิทยาลัย

1.3.2 นำระบบเทคโนโลยีดิจิทัลมาพัฒนาคลังข้อมูล (Data Warehouse) ที่สามารถเชื่อมโยง

ข้อมูลจากทุกหน่วยงาน เชื่อมโยงเข้ากับระบบวางแผน ระบบงบประมาณ ระบบ

สารสนเทศเพื่อการบริหารทรัพยากรมนุษย์ เป็นต้น

**ข้อมูลแผนปฏิบัติการดิจิทัลระยะ 5 ปี มหาวิทยาลัยราชภัฏยะลา ปีงบประมาณ พ.ศ. 2563 – 2567 กับแผนปฏิบัติการดิจิทัล สถาบันวิจัยและพัฒนาชายแดนภาคใต้**

**มหาวิทยาลัยราชภัฏยะลา พ.ศ. 2563 – 2567**

ในการนี้ สถาบันวิจัยและพัฒนาชายแดนภาคใต้ได้ทำการเชื่อมโยงความสัมพันธ์ระหว่างแผนยุทธศาสตร์มหาวิทยาลัยราชภัฏ ยะลา ระยะ 20 ปี (พ.ศ. 2561-2580) กับแผนปฏิบัติการดิจิทัล ระยะ 5 ปีมหาวิทยาลัยราชภัฏยะลา พ.ศ. 2563 – 2567 ดังตารางที่ 2

**ตารางที่ 1** ความเชื่อมโยงแผนยุทธศาสตร์มหาวิทยาลัยราชภัฏยะลา 20 ปี (พ.ศ. 2561-2580) กับแผนปฏิบัติ การดิจิทัล ระยะ 5 ปี มหาวิทยาลัยราชภัฏยะลา พ.ศ. 2563 – 2567

| **ยุทธศาสตร์ตามแผน มรย. ระยะ 20 ปี** | **แนวทางตามแผนปฏิบัติการดิจิทัล มรย. ระยะ 5 ปี** | **แนวทางตามแผนปฏิบัติการ สวพ.** | **ชื่อโครงการ** | **ผู้รับผิดชอบ** | **ตัวชี้วัด** | **จำนวนเป้าหมาย** |
| --- | --- | --- | --- | --- | --- | --- |
| **63** | **64** | **65** | **66** | **67** |
| ยุทธศาสตร์ที่ 2 การวิจัยและนวัตกรรมเพื่อการ พัฒนาท้องถิ่น | ยุทธศาสตร์ที่ 2 การพัฒนาและใช้เทคโนโลยีดิจิทัล เพื่อส่งเสริมศักยภาพภาพและขีดความสามารถใน การวิจัย บริการวิชาการ และคลังความรู้ของ มหาวิทยาลัย | ประเด็นยุทธศาสตร์ที่ 1 การวิจัยและนวัตกรรมเพื่อการพัฒนาท้องถิ่น 5.1) โครงการพัฒ นาโครงสร้างพื้นฐานด้านการวิจัยเพื่อการพัฒนางานวิจัยเพื่อท้องถิ่นกิจ ก ร ร ม ที่ 1 : พัฒ น า ร ะ บ บสารสนเทศการวิจัย มหาวิทยาลัยราชภัฏยะลา (ระยะที่ 2) | – โครงการพัฒนาโครงสร้างพื้นฐานทางการวิจัยที่สำคัญ- การพัฒนาระบบสารสนเทศเพื่อการติดตามการดำเนินงานพันธกิจบริการวิชาการมหาวิทยาลัยราชภัฏยะลา- พัฒนาระบบสารสนเทศงานทรัพย์สินทางปัญญา | - งานส่งเสริมการวิจัยและข้อมูลท้องถิ่น- งานพัฒนาทรัพยากรมนุษย์- สำนักงานบริหารจัดการทรัพย์สินทางปัญญา | ระบบ | 2 | 2 | 2 | 3 | 4 |
| ยุทธศาสตร์ที่ 3 การส่งเสริมและพัฒนาท้องถิ่นเพื่อ ความยั่งยืน |

**การวิเคราะห์สภาพปัจจุบันของมหาวิทยาลัยราชภัฏยะลา โดย SWOT Analysis**

การวิเคราะห์สภาพปัจจุบันของมหาวิทยาลัยราชภัฏยะลา สามารถสรุปจุดแข็ง จุดอ่อน โอกาส และอุปสรรค อันส่งผลต่อการพัฒนามหาวิทยาลัย ได้ดังนี้

**จุดแข็ง (Strength)**

1. ผู้บริหารให้ความสำคัญกับการนำเทคโนโลยีดิจิทัลมาใช้เป็นปัจจัยขับเคลื่อนการพัฒนาองค์การสนับสนุนให้มีการพัฒนาระบบเทคโนโลยีสารสนเทศอย่างจริงจังและต่อเนื่อง โดยกำหนดเป็นนโยบาย
2. อาจารย์ บุคลากร และนักศึกษามีทัศนคติที่ดีและความพร้อมในการประยุกต์ใช้เทคโนโลยีดิจิทัลในทุก ๆ ด้าน
3. มหาวิทยาลัยมีจุดให้บริการระบบเครือข่ายอินเทอร์เน็ตไร้สาย (WIFI) ครอบคลุมพื้นที่ภายในมหาวิทยาลัย และอาคารที่พักบุคลากรและนักศึกษา
4. มีสำนักวิทยบริการและเทคโนโลยีสารสนเทศซึ่งเป็นหน่วยงานที่รองรับความต้องการใช้งานด้านเทคโนโลยีทีดิจิทัลของมหาวิทยาลัยและเป้นที่ปรึกษาในการพัฒนาระบบ
5. มีนักวิจัยที่มีความรู้ความสามารถในเรื่องระบบสารสนเทศ

**จุดอ่อน (Weakness)**

1. ไม่มีบุคลากรทางด้านไอซีทีหรือนักวิชาการคอมพิวเตอร์

2. ขาดความต่อเนื่องในการวางแผนในการพัฒนาบุคลากรด้านทักษะเฉพาะทางด้านเทคโนโลยีสารสนเทศ

3. ขาดการเชื่อมโยงฐานข้อมูลสารสนเทศสำหรับใช้งานร่วมกันยังขาดประสิทธิภาพ

4. ขาดการจัดการข้อมูลเพื่อนำเข้าระบบสารสนเทศ

**โอกาส (Opportunity)**

1. ภาครัฐสนับสนุนการเป็น Smart University

2. ความก้าวหน้าของเทคโนโลยีและนโยบายการนําเทคโนโลยีมาประยุกต์ใช้ในการพัฒนาองค์กรส่งผลให้มหาวิทยาลัยต้องพัฒนาเทคโนโลยีสารสนเทศให้ทันความต้องการ และสนับสนุนการปฏิบัติงาน

3. การปรับตัวด้านกระบวนการเรียนรู้ในศตวรรษที่ 21 ที่มุ่งเน้นการใช้ดิจิทัล

 **อุปสรรค (Treat)**

1. กฎระเบียบทางราชการที่มีความยุ่งยากและซับซ้อนทำให้การดำเนินงานด้านไอทีขาดความ

คล่องตัว

2. นวัตกรรมด้านเทคโนโลยีดิจิทัลมีการพัฒนาอย่างรวดเร็วส่งผลให้ระบบหรืออุปกรณ์ล้าสมัยอย่างรวดเร็ว

3. ภัยคุกคามจากอินเทอร์เน็ต เช่น ไวรัสคอมพิวเตอร์ การบุกรุกหรือโจมตี การโจรกรรมข้อมูล เป็นภัยต่อระบบเครือข่ายคอมพิวเตอร์และระบบสารสนเทศ